Vi var 4 veninder, som havde en fantastisk weekend i Annas lejlighed. Vi ankom ret sent fredag aften og havde derfor aftalt pick-up i lufthavnen. Flyet var desværre 30 min forsinket - men vores chauffør + Annas søde niece ventede tålmodigt på os og kørte os lige til døren.
Lejligeheden kan næsten ikke ligge bedre. Lige midt i det hyggelige Travestere. Lige nedenfor ligger hyggelig lille restaurant. Og under lejligeheden ligger en rigtig god og billig bar. Her sluttede vi aftenen lørdag i godt selskab. Vi kunne høre lidt larm fra gaden - og gårdhaven til baren om aftenen. Men baren lukkede relativt tidlig - og det var ikke noget der generede ret meget. Det gav lidt autentisk storbystemning. Lejligheden er perfekt til fire rejsefæller. To gode soveværelser med en rummelig dobbeltseng i hver, således at vi fire veninder fint kunne dele seng, to og to. Jeg kunne også godt forestille mig at leje lejligheden med min mand og vores to børn. Når man kun har få dage til rådighed, så skal man bo midt i det hele og i gå-afstand til alt. Og det gør man i Annas lejlighed. Jeg kan varmt anbefale den på alle parametre.